Rastam Mohd Isa

Rastam Mohd Isa ialah seorang diplomat di Malaysia. Beliau pernah menjadi ketua perwakilan Malaysia ke negara-negara lain, seperti Pakistan dan Indonesia. Beliau juga ialah seorang tokoh korporat dan perniagaan. Beliau dilantik sebagai Pengerusi FGV Holdings Berhad sejak 26 September 2023. 

 Kerjaya 

 Sebagai diplomat 
Beliau mula terlibat dalam perkhidmatan tadbir dan diplomatik Malaysia sejak 17 April 1974 hingga bersara pada 2 September 2010. Dalam tempoh itu, beliau pernah dilantik sebagai Pesuruhjaya Tinggi Malaysia ke Pakistan (1994 - 1996), Duta Besar Malaysia ke Bosnia Herzegovina (1996 - 1998), Duta Besar Malaysia ke Republik lndonesia (1999 - 2003), Wakil Tetap Malaysia ke Pertubuhan Bangsa-Bangsa Bersatu (2003 - 2005), dan Ketua Setiausaha Kementerian Luar Malaysia (2006 - 2010).

Rastam pernah mempengerusikan Biro Penyelarasan Gerakan Negara-Negara Berkecuali (NAM) semasa Malaysia memperngerusi NAM pada 2003 - 2006. Beliau mengetuai NAM dalam rundingan-rundingan di Persidangan Semakan Semula Perjanjian Pengawalan Senjata Nuklear (NPT) dan mesyuarat-mesyuarat persediaannya pada 2005.

 Selepas bersara 
Beliau berkhidmat sebagai penasihat di Jabatan Ketua Menteri Sarawak (2010 - 2013). Beliau juga pernah dilantik sebagai Utusan Khas Kerajaan Malaysia berhubung Pelaksanaan Pertukaran Surat Malaysia-Brunei Darussalam. Beliau juga dilantik sebagai Pengerusi dan Ketua Eksekutif Institut Kajian Strategik dan Antarabangsa (ISIS) Malaysia (2015 - 2020), dan sebagai Profesor Adjung di Kuliah Undang-Undang Ahmad Ibrahim, Universiti Islam Antarabangsa Malaysia (2021 - 2022).

 Pendidikan 
Rastam memiliki Sarjana Sastera dalam Pengajian Strategik dan Hubungan Antarabangsa dari Universiti Lancaster, United Kingdom. Selain itu, beliau juga memperoleh ijazah Sarjana Muda Sains Sosial dari Universiti Sains Malaysia, dan Sijil Diplomasi dari Universiti Oxford, United Kingdom.

 Anugerah dan pengiktirafan 


 Panglima Setia Mahkota (P.S.M.) - Tan Sri (2007)
 Panglima Jasa Negara (P.J.N.) - Datuk (2003)
 Kesatria Mangku Negara (K.M.N.) - 1998
 Ahli Mangku Negara (A.M.N.) - 1991

 Darjah Indera Mahkota Pahang (D.I.M.P.) - Dato' (1998)

 Darjah Matahari Terbit, Bintang Emas dan Perak

 Rujukan 
Kategori:Diplomat Malaysia

Kategori:Pesuruhjaya Tinggi Malaysia ke Pakistan
Kategori:Duta Besar Malaysia ke Bosnia-Herzegovina
Kategori:Duta Besar Malaysia ke Indonesia
Kategori:Wakil Tetap Malaysia ke Pertubuhan Bangsa-Bangsa Bersatu di New York
Kategori:Alumni Universiti Lancaster
Kategori:Alumni Universiti Sains Malaysia